रोनाल्डो, मेसी र एमबाप्पे मनोनयनमा
विश्वकप विजेता फ्रान्सका स्टार खेलाडी केलियन एमबाप्पे, क्रिस्टियानो रोनाल्डो र लियोनल मेसी द बेस्ट फिफा उत्कृष्ट पुरुष खेलाडीको मनोनयनमा परेका छन् । मंगलबार फुटबलको सर्वोच्च निकाय फिफाले उत्कृष्ट पुरुष तथा महिला १० खेलाडीको सूची तयार पारेको हो ।
जुरिच — विश्वकप विजेता फ्रान्सका स्टार खेलाडी केलियन एमबाप्पे, क्रिस्टियानो रोनाल्डो र लियोनल मेसी द बेस्ट फिफा उत्कृष्ट पुरुष खेलाडीको मनोनयनमा परेका छन् । मंगलबार फुटबलको सर्वोच्च निकाय फिफाले उत्कृष्ट पुरुष तथा महिला १० खेलाडीको सूची तयार पारेको हो ।पछिल्लो दुई सिजन यस उपाधि जितेका रोनाल्डो रियल म्याड्रिडलाई लगातार तेस्रो च्याम्पियन्स लिग उपाधि दिलाउँदै युभेन्ट्स पुगेका छन् । अर्जेन्टिनी फरवार्ड मेसीले पनि बार्सिलोनालाई ला लिगा उपाधि दिलाउने क्रममा ३४ गोल गरेका थिए ।१९ वर्षीय फरवार्ड एमबाप्पेले फ्रान्समा पेरिस सेन्ट जर्मेनसँग तेहेरो उपाधि जित्दै विश्वकपमा पनि विजेता फ्रान्सका लागि प्रभावशाली प्रदर्शन गरे । पेलेपछि विश्वकप फाइनलमा गोल गर्ने दोस्रो किशोर खेलाडी बनेका उनीसँगै मनोनयनमा फ्रान्सका एन्टोइन ग्रिजमन र राफेल भारान परेका छन् । महिलातर्फ इंग्ल्यान्डकी लुसी ब्रोन्जसँगै उनको क्लब लियोनबाट खेल्ने ६ खेलाडी मनोनयनमा छन् ।पुरुष: क्रिस्टियानो रोनाल्डो (पोर्चुगल/रियल म्याड्रिड/युभेन्ट्स), केभिन डी बु्रयन ( बेल्जियम/म्यानचेस्टर सिटी), एन्टोइन ग्रिजमन (फ्रान्स/एट्लेटिको म्याड्रिड), इडेन हाजार्ड (बेल्जियम/चेल्सी), ह्यारी केन (इंग्ल्यान्ड/टोटेनहम हटस्पर), केलियन एमबाप्पे (फ्रान्स/पेरिस सेन्ट जर्मेन), लियोनल मेसी (अर्जेन्टिना/बार्सिलोना), लुका मोड्रिच (क्रोएसिया/रियल म्याड्रिड), मोहमद सलाह (इजिप्ट/लिभरपुल), राफेल भारान (फ्रान्स/रियल म्याड्रिड)महिला: लुसी ब्रोन्ज (इंग्ल्यान्ड/लियोन), पर्निल हार्डर (डेनमार्क/वल्फसबर्ग), अडा हेगेर्बर्ग (नर्वे /लियोन), अमान्डाइन हेनरी (फ्रान्स/लियोन), समन्था केर (अस्ट्रेलिया/स्काई ब्लू एफसी) पार्थ ग्लोरी एफसी/सिकागो रेड स्टार्स), साकी कुमागाई (जापान/लियोन), जेनिफर मारोज्सान (जर्मनी/लियोन), मार्टा (ब्राजिल/ओर्लान्डो प्राइड), मेगन रापिनो (अमेरिका/सियाटल राइन), वेन्डी रेनार्ड (फ्रान्स/लियोन) ।